Vill rannsaka hvort flugumaður hafi aðstoðað lögreglu hér Birgitta Jónsdóttir , þingmaður Hreyfingarinnar , sagði í Silfri Egils í Sjónvarpinu í dag að hún hefði fengið vísbendingar um að lögregla á Íslandi hafi verið í einhverju samstarfi við breska lögreglumanninn Mark Kennedy , sem komst í dulargervi inn í raðir breskra aðgerðasinna . Fram hefur komið að Kennedy tók þátt í aðgerðum umhverfisverndarsinna gegn Kárahnjúkavirkjun á Austurlandi árið 2005 . Birgitta sagðist hafa vísbendingar um að Kennedy hefði komið upplýsingum á framfæri við lögreglu hér en að rannsaka yrði málið til hlýtar . Hún sagði , að Kennedy hefði m.a. notfært sér tengslin við samtökin Saving Iceland til að komast inn í önnur evrópsk grasrótarsamtök . Birgitta sagðist ekki hafa hitt Kennedy en hún hefði fengið frá honum bréf vegna greinar , sem hann sagðist vera að skrifa um lögregluofbeldi gegn mótmælendum á Austurlandi .